<classify> KUTOKANA na ukarabati wa Shule ya Sekondari ya Kibaha mkoani Pwani kuwa chini ya viwango, Naibu Waziri wa Elimu, Sayansi na Teknolojia, William Ole Nasha amemuagiza Katibu Mkuu wa wizara hiyo, Dk Leonard Akwilapo kufi ka shuleni hapo ili kuchukua hatua zinazostahili.Ole Nasha alitoa agizo hilo alipofanya ziara katika shule hiyo kwa ajili ya kukagua maendeleo ya utekelezaji wa miradi ya ujenzi na ukarabati wa miundombinu. Akiwa katika ziara hiyo alisema hajaridhishwa jinsi ukarabati huo unavyoendelea kwa kuwa haulingani na fedha ambayo tayari imeshalipwa na serikali tangu mwaka juzi walipokabidhiwa, ukarabati wa jengo la bweni na maabara ya fizikia ambao unatekelezwa na Wakala wa Majengo Tanzania TBA.Wakala huyu alipaswa kuwa amekamilisha ukarabati na ujenzi wa miundombinu jumla 31 katika shule hii, lakini mpaka sasa amekarabati majengo mawili tu na ukiyaangalia yako chini ya viwango huku akiwa ametumia zaidi ya kiasi cha shilingi milioni 400, alisema Ole Nasha.Kwa upande wake, Kaka Mkuu wa Shule ya Kibaha, Jonas Baraka alimweleza naibu waziri kuwa wamekuwa wakikutana na changamoto nyingi za miundombinu kwani hata ile iliyokarabatiwa vikiwemo vyoo havipitishi maji, ubovu wa vitasa vya milango pamoja na ukosefu wa maji katika baadhi ya maeneo ya shule. Katika hatua nyingine, Naibu Waziri aliwapongeza wanafunzi wa Shule ya Sekondari Kibaha kwa kufanya vizuri katika mitihani ya kitaifa bila kujali changamoto walizonazo za miundombinu ya mabweni, madarasa na vyoo.Wanafunzi hawa wanachukua mchepuo wa sayansi wanahitaji kujiongezea maarifa sasa nimeambiwa shule hii ina kompyuta nne tu hivyo namuagiza Katibu Mkuu alete kompyuta 50 shuleni hapa ziweze kuwasaidia wanafunzi, alisema.Pia Naibu Waziri alionesha kutoridhishwa na matumizi ya zaidi ya Sh milioni 150 zilizotolewa na serikali za ujenzi wa mabweni mawili katika Shule ya Sekondari ya Kwala na kumuagiza Mkuu wa Wilaya ya Kibaha, Assumpter Mshama kutuma vyombo vya dola kukagua mchakato mzima uliotumika katika ujenzi huo. Naibu Waziri yupo katika ziara ya kukagua maendeleo ya utekelezaji wa miradi ya ujenzi na ukarabati wa miundombinu ya shule inayofadhiliwa na Wizara ya Elimu kupitia Programu ya Lipa KulincMatokeo EP4R katika Mkoa wa Pwani katika wilaya za Kibaha, Kisarawe na Rufiji.  <topic>: KITAIFA 